বিহারে বুথে বুথে লম্বা লাইন, ভোট দিয়ে বিশেষ বার্তা নীতীশের

ওয়েব ডেস্ক: বিহারের (Bihar Assembly Election 2025) চলছে প্রথম পর্যায়ের ভোটগ্রহণ (Bihar Phase 1 Begins)। বিহারে বুথে বুথে লম্বা লাইন,পটনার বখতিয়ারের একটি বুথে ভোট দিলেন বিহারের মুখ্যমন্ত্রী তথা জেডিইউ নেতা নীতীশ কুমার (Nitish Kumar)। ভোট দেওয়ার পর একটি পোস্ট করে ভোটারদের ভোটদানে উৎসাহিত করেন নীতীশ। তিনি লেখেন, “গণতন্ত্রে ভোটদান কেবল আমাদের অধিকারই নয়, এটা আমাদের দায়িত্বও বটে। ১৮টি জেলায় মোট ১২১টি আসনে ভোট গ্রহণ হচ্ছে। সকাল ৯টা পর্যন্ত বিহারে ১৩.১৩ শতাংশ ভোট পড়েছে। সকাল ১১টা পর্যন্ত সামগ্রিক ভোটের হার ২৭.৬৫%। সকাল ৯ পর্যন্ত বিহারের সবচেয়ে বেশি ভোট পড়েছে সহরসা জেলায়,১৫.২৭ শতাংশ । সব থেকে কম ভোট পড়েছে লখীসরাই জেলায়,৭ শতাংশ।

ভোটারদের ভোটদানে উৎসাহিত করে নীতীশ লেখেন, “গণতন্ত্রে ভোটদান কেবল আমাদের অধিকারই নয়, এটা আমাদের দায়িত্বও বটে। সব ভোটারের কাছে আমার আবেদন, আপনারা নিজেদের ভোটাধিকার প্রয়োগ করুন। অন্যদেরও ভোটদানে উৎসাহিত করুন।”সকালেই বুথে এসে ভোট দিলেন তেজস্বী যাদব (Tejaswi Yadav) । জনগণের জনগণের কাছে তিনি আর্জি জানিয়ে বলেন, “পরিবর্তন আনুন, নয়া বিহার বানান, নতুন সরকার গঠন করুন। এদিন ভোট দেন লালুপ্রসাদ যাদব (Lalu Prasad Yadav) ও রাবড়ি দেবী (Rabri Devi) । রাবড়ি দেবী বলেন, দুই ছেলের জন্যই আমার শুভেচ্ছা। তিনি বলেন, তেজ প্রতাপ একা লড়ছে। আমি মা, তাই দুজকেই শুভেচ্ছা আমার। বিহারে প্রথম দফার নির্বাচনে খাগারিয়ায় ভোট দিলেন কেন্দ্রীয় মন্ত্রী তথা এলজেপি নেতা চিরাগ পাসোয়ান। বিহার নির্বাচনে ভোট দিলেন কংগ্রেস নেতা কানাইয়া কুমার। ভোট দিলেন ভোজপুরী অভিনেতা-গায়ক তথা বিজেপি নেতা পবন সিং। তিনি বলেন, “আমি উন্নয়নের জন্য ভোট দিয়েছি। বিহারের মানুষদেরও অনুরোধ করছি বাড়ি থেকে বেরিয়ে এসে ভোট দিন।”

আরও পড়ুন: ভোট দিয়ে কী বললেন চিরাগ পাসোয়ান? শুনুন ভিডিয়োয়

বিহারে বিধানসভায় মোট আসন ২৪৩। প্রথম দফায় ভোটারের সংখ্যা ৩ কোটি ৭৫ লক্ষেরও বেশি। এই দফায় ১৮টি জেলার ১২১ আসনে ১ হাজার ৩১৪ জন প্রার্থীর ভাগ্য নির্ধারণ হবে। ১১টা পর্যন্ত বিহারে ভোট পড়েছে ২৭.৬৫ শতাংশ। এ দিন বিচ্ছিন্ন কয়েকটি ঘটনা ছাড়া বড় কোনও অশান্তির খবর সামনে আসেনি। সকালে ১১টায় ভোটদানের হার অনুযায়ী বেগুসারাই জেলায় সবচেয়ে বেশি ভোট পড়েছে। ভোটের হার ৩০.৩৭শতাংশ। মুজাফফরপুর জেলার ভোটের হার ২৯. ৬৬ শতাংশ, ভোজপুর জেলার ভোটের হার ২৬.৭৬ শতাংশ, বক্সার জেলার ভোটের হার ২৮.০২ শতাংশ ,দাঁড়ভাঙা জেলায় ভোটের হার ২৬.০৭ শতাংশ,বৈশালী জেলায় ভোটের হার ২৮.৬৭ শতাংশ,শেখপুরা জেলায় ভোটের হাট ২৬.০৪ শতাংশ। পাটনায় ভোটদানের হার সবচেয়ে কম, ভোটের হার ২৩.৭১ শতাংশ।

অন্য খবর দেখুন